ระเบียบกรมควบคุมโรคว่าด้วยข้อมูลข่าวสารของราชการพ.ศ. ๒๕๖๐ โดยที่เป็นการสมควรปรับปรุงระเบียบกรมควบคุมโรคเกี่ยวกับข้อมูลข่าวสารของราชการที่อยู่ในความครอบครองหรือควบคุมดูแลของกรมควบคุมโรคให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ โดยเหมาะสมและสอดคล้องกับสภาวการณ์ปัจจุบันยิ่งขึ้น กรมควบคุมโรคจึงกำหนดระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมควบคุมโรคว่าด้วยข้อมูลข่าวสารของราชการพ.ศ.๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกรมควบคุมโรคติดต่อว่าด้วยข้อมูลข่าวสารของราชการพ.ศ. ๒๕๔๒ข้อ๔ บรรดาระเบียบ ข้อบังคับ และคำสั่งอื่นใดของกรมควบคุมโรคในส่วนที่กำหนดไว้แล้วในระเบียบนี้หรือซึ่งขัดแย้งกับระเบียบนี้ให้ใช้ระเบียบนี้แทนข้อ๕ ในระเบียบนี้ข้อมูลข่าวสารของราชการหมายความว่า สิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรมควบคุมโรคศูนย์ข้อมูลข่าวสารหมายความว่า ศูนย์ข้อมูลข่าวสารของราชการกรมควบคุมโรคหน่วยงานหมายความว่า สำนัก สำนักงาน กอง สถาบันหรือหน่วยงานอื่นที่มีฐานะเทียบเท่ากอง ในสังกัดกรมควบคุมโรคที่มีสำนักงานตั้งอยู่ในส่วนกลางรวมถึงส่วนภูมิภาคคณะกรรมการหมายความว่า คณะกรรมการเพื่อการปฏิบัติตามพระราชบัญญัติข้อมูลข่าวสารของราชการ พ.ศ.๒๕๔๐ กรมควบคุมโรคอธิบดีหมายความว่า อธิบดีกรมควบคุมโรคข้อ๖ ให้อธิบดีรักษาการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้หรือไม่สามารถปฏิบัติตามระเบียบนี้ได้ให้อธิบดีมีอำนาจในการวินิจฉัยชี้ขาดและสั่งการตามที่เห็นสมควรคำวินิจฉัยของอธิบดีให้ถือเป็นที่สุดหมวด ๑คณะกรรมการเพื่อการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐กรมควบคุมโรค ข้อ๗ ให้อธิบดีแต่งตั้งคณะกรรมการคณะหนึ่งเรียกว่า คณะกรรมการเพื่อการปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐กรมควบคุมโรค ประกอบด้วย รองอธิบดีที่อธิบดีมอบหมายเป็นประธานกรรมการและผู้แทนจากหน่วยงาน อีกจำนวนไม่เกินสิบเอ็ดคนเป็นกรรมการ เลขานุการกรม กรมควบคุมโรคเป็นกรรมการและเลขานุการทั้งนี้ ให้คณะกรรมการเลือกกรรมการคนหนึ่ง เป็นรองประธานกรรมการและจะให้มีผู้ปฏิบัติหน้าที่ผู้ช่วยเลขานุการเพิ่มเติมด้วยก็ได้ข้อ๘ ให้คณะกรรมการมีอำนาจหน้าที่ ดังต่อไปนี้(๑)กำหนดหลักเกณฑ์ หรือมาตรการเกี่ยวกับการบริหาร การจัดระบบ การขออนุญาตและการบริการข้อมูลข่าวสารของราชการ(๒)ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำ เสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของทางราชการ(๔)ให้คำแนะนำหรือเสนอความเห็นเกี่ยวกับประเภทข้อมูลข่าวสารของราชการที่ควรจัดเก็บไว้ที่กรมควบคุมโรคหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐกำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารของราชการตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับส่วนราชการและเอกชน(๗)ให้คำแนะนำหรือเสนอความเห็นในกรณีที่มีปัญหาและอุปสรรค์เกี่ยวกับการดำเนินงานตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ ตามที่คณะกรรมการมอบหมาย(๙)เชิญบุคคลใด ๆ มาสอบถามหรือชี้แจงแสดงความเห็นเกี่ยวกับข้อมูลข่าวสารของราชการ(๑๐)ดำเนินงานอื่นใดตามที่อธิบดีมอบหมายข้อ๙ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้รองประธานเป็นประธานในที่ประชุมถ้ารองประธานกรรมการไม่มาประชุมหรือไม่อาจปฏิบัติหน้าที่ได้ ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานที่ประชุมออกเสียงเพิ่มอีกเสียงหนึ่งเป็นเสียงชี้ขาดข้อ๑๐ ให้นำความในข้อ ๙ มาใช้บังคับการประชุมของคณะอนุกรรมการหรือคณะทำงานที่แต่งตั้งโดยอนุโลมข้อ๑๑ ในการดำเนินการตามมติของคณะกรรมการต้องได้รับความเห็นชอบจากอธิบดีก่อนจึงจะดำเนินการตามมติได้หมวด ๒การบริการข้อมูลข่าวสารของราชการ ข้อ๑๒ ให้มีศูนย์ข้อมูลข่าวสารอยู่ในความรับผิดชอบของสำนักงานเลขานุการกรมมีหน้าที่ร่วมกับศูนย์สารสนเทศในการจัดทำและพัฒนาระบบสารสนเทศ เพื่อเผยแพร่ข้อมูลข่าวสารของราชการผ่านทางระบบเครือข่ายของกรมควบคุมโรคที่เชื่อมโยงกับหน่วยงานของรัฐและเอกชนข้อ๑๓ ให้หน่วยงานดำเนินการให้บริการข้อมูลข่าวสารของราชการที่ดำเนินการแล้วเสร็จและอยู่ในความรับผิดชอบเพื่อให้ประชาชนเข้าตรวจดูศึกษา ค้นคว้า ตลอดจนเผยแพร่ แจกจ่าย รวมทั้งจัดทำสำเนาข้อมูลข่าวสารของราชการด้วยโดยจัดให้มีเจ้าหน้าที่เพื่อควบคุม ดูแล ตรวจสอบ ติดตาม และประสานงานในการดำเนินงานให้เป็นไปด้วยความเรียบร้อยทั้งนี้ ให้เป็นไปตามกฎหมายว่าด้วยข้อมูลข่าวสารของราชการและกฎหมายที่เกี่ยวข้องให้ศูนย์ข้อมูลข่าวสารเป็นผู้ประสานงานกับหน่วยงานเพื่ออำนวยความสะดวกให้แก่หน่วยงานของรัฐ นิติบุคคล หรือบุคคลผู้ขอ หรือคัดลอกข้อมูลข่าวสารของราชการที่อยู่ในอำนาจหน้าที่และความรับผิดชอบของกรมควบคุมโรคการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อ ๑๔ ข้อมูลข่าวสารของราชการที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามหลักเกณฑ์ ที่คณะกรรมการกำหนดข้อ ๑๕ การเรียกค่าธรรมเนียมการเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียม การขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการการรับรองสำเนาข้อมูลข่าวสารของราชการตามวรรคหนึ่ง ให้ข้าราชการที่รับผิดชอบข้อมูลข่าวสารของราชการนั้นตั้งแต่ระดับปฏิบัติการหรือเทียบเท่าขึ้นไปเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอให้รับรองข้อ๑๖ การจัดเก็บรายได้จากการขายหรือจำหน่ายข้อมูลข่าวสารของราชการตามข้อ ๑๔ และค่าธรรมเนียมตามข้อ ๑๕ ให้ปฏิบัติตามระเบียบของราชการข้อ ๑๗ ในกรณีเร่งด่วนให้หัวหน้าหน่วยงานขึ้นไปหรือผู้ที่ได้รับมอบหมายเป็นผู้พิจารณาอนุญาตให้หน่วยงานสามารถบริการส่งข้อมูลข่าวสารของราชการโดยวิธีอื่นใดนอกจากมารับด้วยตนเองได้โดยคำนึงถึงความเหมาะสมจำนวนข้อมูลข่าวสาร ระยะเวลาและค่าใช้จ่ายในการส่งข้อ๑๘ การบริการข้อมูลข่าวสารของราชการให้ดำเนินการให้แล้วเสร็จโดยเร็วทั้งนี้ ให้ถือปฏิบัติตามกฎ ระเบียบ หรือมติคณะรัฐมนตรีที่เกี่ยวข้องหมวด ๓การจัดระบบข้อมูลข่าวสารของราชการ ข้อ๑๙ ให้หน่วยงานจัดประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการให้หน่วยงานจัดส่งข้อมูลข่าวสารของราชการตามวรรคหนึ่งให้ศูนย์ข้อมูลข่าวสารเพื่อรวบรวมและจัดระบบข้อมูลข่าวสารของราชการนั้นไว้ให้ประชาชนเข้าตรวจดูข้อ๒๐ ให้หน่วยงานที่ให้บริการข้อมูลข่าวสารของราชการตามข้อ๒๔ (๒) จัดทำสรุปผลการดำเนินงานและจัดส่งให้ศูนย์ข้อมูลข่าวสารตามหลักเกณฑ์และวิธีการที่คณะกรรมการกำหนดหมวด ๔การขอข้อมูลข่าวสารของราชการและการอนุญาต ข้อ๒๑ ให้หน่วยงานของรัฐ หรือบุคคลใดที่ประสงค์จะเข้าตรวจดูศึกษา ค้นคว้า หรือขอสำเนาข้อมูลข่าวสารของราชการ ทำหนังสือหรือยื่นคำขอเป็นลายลักษณ์อักษรตามแบบคำขอข้อมูลข่าวสารของราชการ กรมควบคุมโรคแนบท้ายระเบียบนี้ พร้อมทั้งแสดงเหตุผลและความจำเป็น และยื่นต่อเจ้าหน้าที่หน่วยงานที่ให้บริการข้อมูลข่าวสารของราชการเพื่อเสนอให้ผู้มีอำนาจพิจารณาอนุญาตต่อไปข้อ๒๒ การขอข้อมูลข่าวสารของราชการตามหมายเรียกพยานเอกสารของศาลให้หน่วยงานนำเสนออธิบดีเพื่อทราบก่อนดำเนินการจัดส่งข้อมูลข่าวสารของราชการ และให้ข้าราชการผู้รับผิดชอบตั้งแต่ระดับปฏิบัติการหรือเทียบเท่าขึ้นไปเป็นผู้รับรองสำเนาข้อมูลข่าวสารของราชการข้อ๒๓ ข้อมูลข่าวสารของราชการใด หากมีกฎหมายระเบียบ หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยหมวด ๕สถานที่บริการข้อมูลข่าวสารของราชการ ข้อ๒๔ ให้มีสถานที่บริการข้อมูลข่าวสารของราชการให้แก่หน่วยงานของรัฐหรือบุคคลใดที่มาติดต่อขอรับข้อมูลข่าวสารของราชการ หรือให้คำแนะนาในการติดต่อกับหน่วยงานตามประกาศ(๑) ศูนย์ข้อมูลข่าวสาร ตั้งอยู่ที่กรมควบคุมโรค กระทรวงสาธารณสุขเลขที่ ๘๘/๒๑ หมู่ ๔ ถนนติวานนท์ตำบลตลาดขวัญ อำเภอเมือง จังหวัดนนทบุรี ๑๑๐๐๐ โทรศัพท์ ๐๒ ๕๙๐ ๓๒๖๙(๒)หน่วยงานอื่น ๆ สำหรับข้อมูลข่าวสารของราชการเฉพาะในความรับผิดชอบของหน่วยงานนั้นหมวด ๖บทเฉพาะกาล ข้อ๒๕ บรรดาประกาศ หรือคำสั่ง หรือการดำเนินการใดๆ ตามระเบียบกรมควบคุมโรคติดต่อว่าด้วยข้อมูลข่าวสารของราชการ พ.ศ. ๒๕๔๒ ก่อนวันที่ระเบียบนี้ใช้บังคับให้ถือเป็นส่วนหนึ่งของระเบียบนี้ และยังคงใช้บังคับได้เท่าที่ไม่ขัดหรือแย้งกับระเบียบนี้หรือจนกว่าจะมีประกาศหรือคำสั่งที่ออกตามระเบียบนี้ใช้บังคับประกาศณ วันที่ ๑๑ เมษายน พ.ศ. ๒๕๖๐เจษฎา โชคดารงสุขอธิบดีกรมควบคุมโรค[เอกสารแนบท้าย]๑. แบบคำขอข้อมูลข่าวสารของราชการกรมควบคุมโรค(ดูข้อมูลจากภาพกฎหมาย)พิไลภรณ์/ธนบดี/จัดทำ๑๐ มิถุนายน๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๔๗ ง/หน้า ๑๕/๒๒ กุมภาพันธ์ ๒๕๖๒